ᱠᱷᱟᱨᱣᱟᱨ

ᱠᱷᱟᱨᱣᱟᱨ ᱫᱚ ᱵᱷᱟᱨᱚᱛ ᱨᱮᱭᱟᱜ ᱩᱛᱛᱚᱨ ᱯᱨᱚᱫᱮᱥ, ᱵᱤᱦᱟᱨ, ᱡᱷᱟᱲᱠᱷᱚᱸᱰ, ᱪᱷᱚᱛᱛᱤᱥᱜᱚᱲ, ᱳᱲᱤᱥᱥᱟ ᱟᱨ ᱯᱚᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱨᱮ ᱢᱮᱱᱟᱜ ᱢᱤᱫ ᱦᱚᱲ ᱜᱟᱫᱮᱞ ᱠᱟᱱᱟ ᱠᱚ᱾

 ᱧᱩᱛᱩᱢ 
ᱠᱷᱟᱨ ᱛᱟᱥᱟᱫ ᱦᱩᱭᱩᱜ ᱠᱟᱱᱟ ᱠᱷᱟᱨᱳᱭᱟᱨ ᱨᱮᱭᱟᱜ ᱵᱚᱸᱜᱟᱱᱟᱜ᱾ ᱦᱟᱨᱟᱜ ᱚᱠᱛᱚ ᱩᱱᱠᱩ ᱱᱚᱣᱟ ᱫᱚ ᱵᱟᱝ ᱠᱚ ᱜᱮᱫᱟ ᱟᱨ ᱵᱟᱝ ᱠᱚ ᱜᱷᱟᱹᱞᱼᱟ᱾ ᱱᱟᱦᱟᱜ ᱚᱠᱛᱚ ᱨᱮᱭᱟᱜ ᱠᱷᱟᱨᱣᱟᱨ ᱩᱯᱚᱡᱟᱹᱛᱤ  ᱦᱩᱭᱫᱟᱲᱮᱭᱟᱜᱼᱟ ᱢᱟᱨᱟᱝ ᱵᱚᱸᱜᱟᱱ ᱦᱚᱨᱟ ᱡᱟᱦᱟᱸ ᱠᱤᱪᱷᱩ ᱢᱟᱨᱟᱝ ᱜᱟᱫᱮᱞ ᱠᱷᱚᱱ ᱵᱟᱹᱛᱤᱞ ᱟᱠᱟᱱᱟ ᱟᱨ ᱚᱠᱛᱚ ᱥᱟᱶ ᱥᱟᱶᱛᱮ ᱢᱤᱫᱴᱟᱝ ᱵᱷᱮᱜᱟᱨ ᱜᱟᱶᱛᱟ ᱵᱮᱱᱟᱣ ᱟᱠᱟᱱᱟ ᱾

 ᱱᱟᱜᱟᱢ 
ᱠᱷᱟᱨᱣᱟᱨ ᱠᱚᱣᱟᱜ ᱟᱭᱢᱟ ᱩᱭᱦᱟᱹᱨ ᱟᱱᱟᱜ ᱮᱛᱚᱦᱚᱵ ᱢᱮᱱᱟᱜᱼᱟ᱾ ᱟᱫᱚᱢ ᱦᱚᱲ ᱯᱟᱞᱟᱢᱩ ᱴᱚᱴᱷᱟ ᱨᱮ ᱧᱮᱞ ᱧᱟᱢ ᱫᱟᱲᱮᱭᱟᱜᱼᱟ, ᱡᱟᱦᱟᱸ ᱫᱚ ᱱᱤᱛ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮ ᱢᱮᱱᱟᱜᱼᱟ, ᱟᱨ ᱮᱴᱟᱜ ᱠᱚ ᱥᱳᱱᱮ ᱫᱷᱟᱥᱱᱟ ᱨᱮ ᱛᱟᱦᱮᱸᱱ ᱠᱚ ᱦᱩᱭ ᱫᱟᱲᱮᱭᱟᱜᱼᱟ᱾ ᱩᱛᱛᱚᱨ ᱯᱨᱚᱫᱮᱥ ᱨᱮᱱ ᱦᱚᱲᱠᱚ ᱨᱳᱦᱛᱚᱥ ᱠᱷᱚᱱ ᱦᱮᱡ ᱟᱠᱟᱱᱟ  ᱢᱟᱨᱮᱱᱟᱜ ᱥᱩᱨᱡᱚᱵᱚᱝᱥᱚ ᱨᱟᱡᱽᱵᱚᱝᱥᱚ ᱠᱷᱚᱱ ᱦᱮᱡ ᱟᱠᱟᱱᱟ ᱢᱮᱱᱛᱮ ᱠᱚ ᱫᱟᱵᱤ ᱞᱮᱫᱟ᱾

ᱨᱳᱦᱛᱚᱥ ᱦᱚᱱᱚᱛ ᱨᱮᱭᱟᱜ ᱯᱷᱩᱞᱳᱭᱟᱨᱤ ᱨᱮ ᱧᱟᱢ ᱟᱠᱟᱱ ᱑᱑᱖᱙ ᱠᱷᱨᱤᱥᱴᱟᱵᱫᱚ ᱨᱮᱭᱟᱜ ᱢᱤᱫᱴᱟᱝ ᱥᱤᱞᱟᱞᱤᱯᱤ ᱞᱮᱠᱟᱛᱮ, ᱡᱟᱦᱟᱫᱚ ᱡᱚᱯᱤᱞ ᱨᱮᱱ ᱢᱩᱲᱩᱫ ᱱᱟᱭᱚᱠ ᱯᱨᱚᱛᱚᱯᱫᱷᱚᱵᱟᱞᱟ ᱾(ᱱᱟᱦᱟᱜ ᱡᱚᱯᱚᱞᱟ) ᱫᱟᱨᱟᱭ ᱛᱮ ᱰᱟᱦᱟᱨ ᱵᱮᱱᱟᱣ ᱨᱮᱭᱟᱜ ᱠᱟᱛᱷᱟ ᱞᱟᱹᱭ ᱟᱠᱟᱱᱟ᱾ ᱯᱨᱚᱛᱚᱯᱫᱷᱚᱵᱟᱞᱟ ᱥᱟᱥᱟᱨᱟᱢ ᱛᱚᱨᱟᱪᱚᱱᱫᱤ ᱢᱚᱱᱫᱤᱨ ᱴᱤᱞᱳᱛᱷᱩ ᱨᱮ ᱛᱩᱛᱞᱟ ᱵᱷᱟᱣᱟᱱᱤ ᱨᱮᱭᱟᱜ ᱥᱤᱞᱟᱞᱤᱯᱤ ᱞᱟᱹᱜᱤᱫ ᱦᱚᱸ ᱩᱯᱨᱩᱢ ᱞᱮᱱᱟᱭ᱾ ᱠᱷᱨᱤᱥᱴᱟᱵᱽᱫᱚ ᱨᱳᱦᱛᱚᱥ ᱜᱟᱲ ᱨᱮᱭᱟᱜ ᱞᱟᱞ ᱫᱟᱨᱳᱣᱟᱡᱟ ᱨᱮ ᱢᱤᱫᱴᱟᱝ ᱥᱤᱞᱟᱞᱤᱯᱤ ᱞᱮᱠᱟᱛᱮ, ᱯᱨᱚᱛᱚᱯᱫᱷᱚᱵᱟᱞ ᱨᱮᱱ ᱵᱤᱨᱟᱹᱫᱟᱹᱞᱤ ᱟᱨ ᱵᱤᱨᱟᱹᱫᱟᱹᱞᱤ ᱛᱟᱦᱮᱸ ᱠᱟᱱᱟ ᱥᱨᱤ ᱯᱨᱚᱛᱟᱯᱟ᱾ ᱥᱤᱞᱟᱞᱤᱯᱤ ᱨᱮ ᱥᱨᱤ ᱯᱨᱚᱛᱟᱯᱟ ᱫᱚ ᱠᱷᱟᱭᱟᱨᱟᱵᱷᱟᱞᱵᱚᱝᱥᱚ ᱥᱮ ᱠᱷᱟᱭᱟᱨᱟᱵᱚᱞ ᱨᱟᱡᱽᱵᱚᱝᱥᱚ ᱨᱮᱱ ᱦᱚᱲ ᱢᱮᱱᱛᱮ ᱞᱟᱹᱭ ᱟᱠᱟᱱᱟ᱾ ᱦᱩᱭᱫᱟᱲᱮᱭᱟᱜᱼᱟ ᱠᱷᱟᱭᱟᱨᱚᱵᱟᱞᱟ ᱱᱟᱦᱟᱜ ᱠᱷᱚᱨᱳᱭᱟᱨ ᱞᱮᱠᱟᱛᱮᱭ ᱛᱟᱦᱮᱱ ᱠᱟᱱᱟ᱾ 

 ᱱᱟᱦᱟᱜ ᱦᱟᱞᱚᱛ 
ᱠᱷᱟᱨᱣᱟᱨ ᱚᱲᱟᱜ ᱨᱮ ᱢᱤᱫᱴᱟᱝ ᱤᱱᱰᱳᱼᱟᱨᱤᱭᱟᱱ ᱯᱟᱹᱨᱥᱤ ᱥᱟᱫᱽᱨᱤ ᱮᱴᱟᱜ ᱠᱚ ᱥᱟᱶ ᱦᱤᱱᱫᱤ ᱯᱟᱹᱨᱥᱤ ᱛᱮ ᱠᱟᱛᱷᱟ ᱠᱚ ᱞᱟᱹᱭᱼᱟ᱾ᱠᱷᱟᱨᱣᱟᱨ ᱨᱮ ᱛᱩᱨᱩᱭ ᱜᱚᱴᱟᱝ ᱮᱱᱰᱳᱜᱟᱢᱮᱥ ᱦᱟᱹᱴᱤᱧ ᱢᱮᱱᱟᱜᱼᱟ ᱡᱟᱦᱟᱸ ᱫᱚ ᱦᱩᱭᱩᱜ ᱠᱟᱱᱟ ᱥᱩᱨᱚᱡᱵᱚᱱᱥᱤ, ᱫᱳᱣᱞᱟᱛ ᱵᱳᱱᱰᱤ, ᱯᱚᱨᱵᱚᱱᱫ, ᱠᱷᱟᱨᱤᱭᱟ ᱵᱷᱳᱜᱤ ᱟᱨ ᱢᱳᱭᱡᱤᱭᱟ᱾ ᱨᱤᱥᱞᱤ (᱑᱘᱑᱙) ᱵᱟᱱᱤᱭᱟ, ᱵᱟ ᱵᱟᱮᱨᱟ, ᱵᱟᱞ (ᱮᱜᱮᱞ ᱢᱟᱨᱢᱮᱞᱳᱥ ᱵᱳᱭᱟᱨ (ᱵᱮᱢᱨᱤᱭᱟ, ᱵᱳᱱᱰᱤᱭᱟ ᱟᱨ ᱪᱳᱴᱟᱱᱚᱜᱯᱩᱨ ᱨᱮᱭᱟᱜ ᱠᱷᱟᱨᱳᱭᱟᱨ ᱢᱩᱫᱽᱨᱮ ᱟᱨᱦᱚᱸ ᱠᱤᱪᱷᱩᱜᱟᱱ ᱦᱤᱸᱥ ᱚᱞ ᱫᱚᱦᱚ ᱟᱠᱟᱫᱟ᱾ ᱩᱱᱤ ᱟᱨᱦᱚᱸ ᱞᱟᱹᱭ ᱞᱮᱫᱟᱭ ᱡᱮ,ᱯᱟᱞᱢᱩ ᱠᱷᱟᱨᱣᱟᱨ ᱨᱮ ᱯᱟᱴ ᱵᱚᱱᱫᱷ, ᱫᱩᱞᱵᱚᱱᱫᱷ ᱟᱨ ᱠᱷᱮᱨᱤ ᱩᱯᱚ ᱩᱯᱚᱡᱟᱹᱛᱤ ᱠᱚ ᱢᱮᱱᱟᱜ ᱠᱚᱣᱟ, ᱡᱚᱠᱷᱚᱱ ᱫᱚᱠᱷᱤᱱ ᱞᱳᱦᱟᱨᱫᱟᱜᱟᱨᱮ ᱫᱤᱥᱚᱢᱢᱟᱨᱤ, ᱠᱷᱟᱨᱣᱟᱨ, ᱵᱟᱜᱛᱟ, ᱨᱩᱴ ᱟᱨ ᱢᱟᱱᱡᱤᱭᱟ ᱩᱯᱚ ᱩᱯᱚᱡᱟᱛᱤ ᱠᱚ ᱢᱮᱱᱟᱜ ᱠᱚᱣᱟ᱾ ᱩᱱᱠᱩ  ᱟᱡᱜᱮ ᱠᱷᱚᱛᱛᱨᱤᱭᱟ ᱢᱮᱱᱛᱮ ᱠᱚ ᱢᱚᱱᱮᱼᱟ, ᱡᱟᱣᱜᱮ ᱩᱱᱠᱩ ᱟᱯᱱᱟᱨ ᱛᱮ ᱟᱛᱷᱚᱨᱟ ᱦᱚᱡᱟᱨᱤ ᱢᱮᱱᱛᱮ ᱠᱚ ᱢᱚᱱᱮᱭᱟ ᱟᱨ ᱥᱩᱨᱚᱡᱵᱚᱱᱥᱤ ᱨᱟᱡᱽᱯᱩᱛ ᱨᱮᱱ ᱵᱤᱨᱟᱹᱫᱟᱹᱞᱤ ᱢᱮᱱᱛᱮ ᱠᱚ ᱫᱟᱹᱵᱤ ᱞᱮᱫᱟ᱾

ᱛᱩᱨᱩᱭ ᱢᱟᱦᱟ ᱫᱷᱟᱹᱵᱤᱡ ᱡᱟᱱᱟᱢ ᱢᱟᱱᱟᱣ ᱧᱮᱞ ᱧᱟᱢ ᱟᱠᱟᱱᱟ᱾ ᱩᱱᱠᱩ ᱫᱚ ᱜᱚᱡ ᱦᱚᱲ ᱠᱚ ᱛᱚᱯᱟ ᱠᱚᱣᱟ ᱥᱮ ᱨᱟᱯᱟᱜ ᱠᱚᱣᱟ ᱠᱚ ᱟᱨ ᱜᱮᱞ ᱢᱟᱦᱟ ᱫᱷᱟᱹᱵᱤᱡ ᱜᱚᱡ ᱢᱟᱦᱟ ᱠᱚ ᱢᱟᱱᱟᱣᱟ᱾

 ᱥᱚᱨᱠᱟᱨᱤ ᱦᱟᱹᱴᱤᱧ 
ᱩᱛᱛᱚᱨ ᱯᱨᱚᱫᱮᱥ ᱥᱚᱨᱠᱟᱨ ᱠᱷᱟᱨᱣᱟᱨ ᱠᱚ ᱢᱤᱫᱴᱟᱝ ᱞᱮᱠᱷᱟᱥᱤᱫ ᱡᱟᱹᱛᱤ ᱞᱮᱠᱟᱛᱮ ᱦᱟᱹᱴᱤᱧ ᱞᱮᱫ ᱛᱟᱦᱮᱸ, ᱢᱮᱱᱠᱷᱟᱱ ᱜᱟᱸᱛᱟᱠ ᱨᱮᱱ ᱦᱚᱲᱠᱚ ᱱᱚᱣᱟ ᱫᱚ ᱵᱟᱝ ᱠᱚ ᱠᱩᱥᱤ ᱟᱠᱟᱫᱟ᱾ ᱟᱯᱱᱟᱨ ᱛᱮ ᱢᱤᱫ ᱟᱹᱫᱤᱵᱟᱹᱥᱤ ᱞᱮᱠᱟᱛᱮ ᱢᱚᱱᱮ ᱠᱚᱨᱟᱣ ᱞᱟᱹᱜᱤᱫ ᱮ ᱠᱩᱥᱤᱭᱟᱜ ᱞᱮᱫᱟ᱾   ᱒᱐᱐᱗ ᱥᱮᱨᱢᱟ ᱢᱩᱫᱨᱮ, ᱩᱱᱠᱩ ᱫᱚ ᱢᱤᱫ ᱵᱟᱨ ᱜᱟᱫᱮᱞ ᱢᱩᱫᱽᱨᱮ ᱢᱤᱫ ᱦᱚᱲ ᱠᱚ ᱛᱟᱦᱮᱸᱠᱟᱱᱟ ᱡᱟᱦᱟᱫᱚ ᱩᱛᱛᱚᱨ ᱯᱨᱚᱫᱮᱥ ᱥᱚᱨᱠᱟᱨ ᱞᱮᱠᱷᱟᱥᱤᱫ ᱟᱹᱫᱤᱵᱟᱹᱥᱤ ᱞᱮᱠᱟᱛᱮ ᱫᱚᱲᱦᱟᱛᱮ ᱵᱮᱱᱟᱣ ᱞᱮᱫ ᱠᱚᱣᱟ᱾  ᱒᱐᱑᱗ ᱥᱮᱨᱢᱟ ᱨᱮᱭᱟᱜ ᱞᱮᱠᱷᱟ ᱞᱮᱠᱟᱛᱮ, ᱱᱚᱣᱟ ᱢᱟᱹᱱ ᱫᱚ ᱥᱩᱢᱩᱝ ᱯᱚᱱᱚᱛ ᱨᱮᱭᱟᱜ ᱟᱫᱚᱢ ᱦᱚᱱᱚᱛ ᱨᱮ ᱞᱟᱹᱜᱩᱜᱼᱟ᱾ ᱵᱷᱟᱨᱚᱛ  ᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱩᱛᱛᱚᱨ ᱯᱨᱚᱫᱮᱥ ᱨᱮ ᱠᱷᱟᱨᱣᱟᱨ ᱞᱮᱠᱷᱟᱥᱤᱫ ᱟᱹᱫᱤᱵᱟᱹᱥᱤ ᱦᱚᱲ ᱞᱮᱠᱷᱟ ᱛᱟᱦᱮᱸ ᱠᱟᱱᱟ ᱑᱔,᱗᱙᱖ ᱦᱚᱲ᱾ ᱠᱷᱟᱨᱣᱟᱨ ᱫᱚ ᱡᱷᱟᱲᱠᱷᱚᱸᱰᱨᱮ ᱞᱮᱠᱷᱟᱥᱤᱫ ᱟᱹᱫᱤᱵᱟᱹᱥᱤ ᱞᱮᱠᱟᱛᱮ ᱦᱟᱹᱴᱤᱧ ᱟᱠᱟᱱᱟ ᱠᱚ᱾ 

 ᱧᱩᱛᱩᱢᱟᱱ ᱦᱚᱲ 

 ᱱᱤᱞᱟᱢᱵᱚᱨ ᱟᱨ ᱯᱤᱛᱟᱢᱵᱚᱨ, ᱑᱘᱕᱗ ᱥᱮᱨᱢᱟ ᱨᱮᱱᱟᱜ ᱞᱟᱹᱲᱦᱟᱹᱭ ᱨᱮ ᱯᱷᱩᱨᱜᱟᱹᱞ ᱞᱟᱹᱲᱦᱟᱹᱭᱤᱭᱟᱹ ᱾
 ᱪᱳᱴᱮᱞᱟᱞ ᱠᱷᱟᱨᱣᱟᱨ, ᱨᱵᱟᱨᱴᱥᱜᱧᱡ ᱨᱮᱱ ᱢᱟᱨᱮᱱ ᱮᱢᱯᱤ ᱾
 ᱥᱚᱛᱤᱭᱟᱱᱚᱱᱫᱚ ᱵᱷᱳᱜᱟᱛᱟ, ᱡᱷᱟᱲᱠᱷᱚᱱᱰ ᱨᱮᱱ ᱠᱟᱹᱢᱤᱭᱟᱹ ᱢᱚᱱᱛᱨᱤ ᱾
 ᱱᱤᱠᱤ ᱯᱨᱚᱫᱚᱱ, ᱦᱚᱠᱤ ᱠᱷᱮᱞᱳᱰᱤᱭᱟᱹ ᱾

 ᱱᱚᱣᱟ ᱦᱚᱸ ᱧᱮᱞ ᱢᱮ 

 ᱟᱜᱳᱨᱤ ᱜᱟᱲ
 ᱨᱟᱢᱜᱚᱲ ᱨᱟᱡᱽ 
 ᱠᱟᱱᱦᱟᱪᱚᱴᱴᱤ 
 ᱥᱤᱝᱨᱟᱣᱞᱤ ᱦᱚᱱᱚᱛ
 ᱥᱤᱫᱷᱤ ᱦᱚᱱᱚᱛ

 ᱵᱟᱨᱦᱮ ᱡᱚᱱᱚᱲ 

 ᱠᱟᱹᱢᱤ ᱠᱚ ᱥᱟᱹᱠᱷᱭᱟᱹᱛ 




 ᱟᱨᱦᱚᱸ ᱯᱟᱲᱦᱟᱣ ᱢᱮ 

 http://www.new.dli.ernet.in/handle/2015/150067 

ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱮᱱ ᱡᱟᱹᱛᱤ
ᱛᱷᱚᱠ:ᱵᱷᱟᱨᱚᱛ ᱨᱮᱱ ᱡᱟᱹ
ᱛᱷᱚᱠ:ᱯᱚᱪᱷᱤᱢ ᱵᱟᱝᱞᱟ ᱨᱮᱱ ᱟᱹᱫᱤᱵᱟᱹᱥᱤ
ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱮᱱ ᱟᱹᱫᱤᱵᱟᱹᱥᱤ
ᱛᱷᱚᱠ:ᱩᱛᱛᱚᱨ ᱯᱨᱚᱫᱮᱥ ᱨᱮᱱ ᱟᱹᱫᱤᱵᱟᱹᱥᱤ